**INFORMÁCIE - POKYNY**

**K PRIPOJENIU NA VEREJNÚ KANALIZÁCIU A VEREJNÝ VODOVOD PRE OBCE NOVÁ BYSTRICA, STARÁ BYSTRICA, RADÔSTKA, KLUBINA, ZBOROV NAD BYSTRICOU, OŠČADNICA A MESTO KRÁSNO NAD KYSUCOU**

V súčasnosti prichádzajú do schránok našich občanov Výzvy k pripojeniu na verejnú kanalizáciu od spoločnosti SEVAK a.s.. V prílohách si môžete pozrieť list od spoločnosti SEVAK a.s. a Metodickú príručku k pripájaniu na verejnú kanalizáciu. V prípade nejasností vám informácie poskytnú v Zákazníckom centre SEVAK a.s. - pobočka Čadca, p. Monika Hrtúsová, č. tel. :+421 (0) 41 707 17 11. Po doručení výzvy môžete napojiť vašu nehnuteľnosť na verejnú kanalizáciu a môžete začať odvádzať splaškové vody.

**O skutočnosti, že ste sa už pripojili na kanalizáciu, je vašou povinnosťou nahlásiť to na Obecný úrad (041/4395129)** spolu s údajom stavu vášho vodomeru alebo dátumom pripojenia (v prípade, že máte vlastný zdroj vody a stočné bude účtované paušálne). V nasledujúcom období vás bude kontaktovať technik zo spoločnosti SEVAK a.s., ktorý vám skontroluje vaše pripojenie a zároveň vám dá podpísať zmluvu o pripojení. Za úkon technika sa spoločnosti SEVAK a.s. bude platiť pripojovací poplatok 38,28 € s DPH, ktorý Vám vyúčtuje spoločnosť SEVAK a.s..

**I. ČASŤ VEREJNÝ VODOVOD**

Technické podmienky pripojenia nájdete v metodickej príručke SEVAKU, ktorú nájdete webovej stránke [www.sevak.sk](http://www.sevak.sk).

**II. ČASŤ VEREJNÁ KANALIZÁCIA**

V rámci výstavby verejnej kanalizácie bola vybudovaná splašková stoková sieť na odvádzanie **výlučne** splaškových odpadových vôd, **do ktorej je zakázané vypúšťať zrážkové, priesakové, drenážne vody!**

Technické podmienky pripojenia nájdete v metodickej príručke SEVAKU, ktorú nájdete:

1. webovej stránke [www.sevak.sk](http://www.sevak.sk)
2. na obecnom/mestskom úrade

**III. SPOLOČNÉ USTANOVENIA**

Pre zjednodušenie pripojenia nehnuteľností boli vybudované v rámci stavby  podľa projektovej dokumentácie kanalizačné a vodovodné zaústenia prípojok. Zaústenia kanalizačných a vodovodných prípojok slúžia pre jednu nehnuteľnosť, v ojedinelých prípadoch, **so súhlasom dodávateľa** (spoločnosť SEVAK a.s. Žilina) pre viac nehnuteľností.

**Vlastník nehnuteľnosti si vybuduje kanalizačnú a vodovodnú prípojku na svoje náklady.**

**AKO POSTUPOVAŤ?**

**PRVÝ KROK**

Pre zjednodušenie administratívnej záťaže obyvateľov budú pri vypĺňaní **“Žiadosti o pripojenie novej kanalizačnej prípojky na verejnú kanalizáciu“** nápomocní aj pracovníci obce. **Tie sa budú sumarizovať na obci a následne ich pracovníci odovzdajú na sprostredkovateľské miesto spoločnosti SEVAK, a. s. v Čadci. Občania tým budú odbremenení od povinnosti navštíviť kontaktné miesto spoločnosti SEVAK a. s. v Čadci, a tam vybavovať potrebné náležitosti žiadosti o zriadenia pripojenia.**

**AKÝ BUDE ADMINISTRATÍVNY POSTUP?**

Vlastník nehnuteľnosti (žiadateľ) vyplní tlačivo **„Žiadosť o pripojenie novej kanalizačnej prípojky na verejnú kanalizáciu“.**

**KDE NÁJDEM TLAČIVO?**

**elektronická podoba** - tlačivo nájdete na internetových stránkach [www.sevak.sk](http://www.sevak.sk/) a www.starabystrica.sk

**tlačená podoba** - vyzdvihnutie na obecnom úrade v rámci úradných hodín.

K žiadosti sa doplnia nasledovné prílohy:

* 1. **kópia listu vlastníctva** pripájanej nehnuteľnosti, prípadne ďalších nehnuteľností, ktorými prechádza trasa prípojky vlastníka (nie starší ako 2 roky), môže byť aj z katastrálneho portálu http://www.katasterportal.sk
	2. **kópia z katastrálnej mapy** Do tohto mapového podkladu žiadateľ zakreslí trasu prípojky vlastníka.
	3. **tlačivo Dohoda o zriadení časti kanalizačnej/vodovodnej prípojky na cudzom pozemku** - prikladá sa v prípade, že trasa prípojky vlastníka nevedie výlučne pozemkom vlastníka pripájanej nehnuteľnosti; tlačivo je nutné vyplniť a podpísať všetkými vlastníkmi ostatných pozemkov, ktorými prechádza kanalizačná prípojka (všetky podpisy musia byť overené)
	4. **tlačivo Dohoda o zriadení spoločnej kanalizačnej prípojky** – prikladá sa v prípade, že na jednu kanalizačnú prípojku vlastníka budú pripojené viaceré nehnuteľnosti; tlačivo je nutné vyplniť a podpísať všetkými vlastníkmi pripájaných nehnuteľností (všetky podpisy musia byť overené)
	5. **tlačivo Dohoda spoluvlastníkov nehnuteľnosti o spoločnom zriadení kanalizačnej /vodovodnej prípojky** – prikladá sa v prípade, že pripájaná nehnuteľnosť, resp. nehnuteľnosť, ktorou prechádza prípojka vlastníka, má viac vlastníkov; tlačivo je nutné vyplniť a podpísať všetkými spoluvlastníkmi (všetky podpisy musia byť overené)

Tento postup platí len pre **domové a bytové jednotky, resp. prevádzky nevýrobného charakteru** (úrady, kancelárie, atď.) a neplatí pre reštauračné prevádzky a prevádzky výrobného charakteru – tie budú riešené individuálne na sprostredkovateľskom mieste SEVAK, a.s. Čadca **+421 41 707 17 11, p. Hrtúsová.**

**AKÝ JE TERMÍN PODANIA ŽIADOSTI NA ÚRAD?**

Žiadosti je možné predkladať priebežne do 13. mája 2022.

**AKÝ JE TERMÍN PRIPOJENIA NA KANALIZÁCIU?**

Po doručení „Výzvy“ zo spoločnosti SEVAK a.s. Žilina máte 90 dní na pripojenie a uzatvorenie zmluvy na dodávku vody z verejného vodovodu/odvedenie odpadovej vody verejnou kanalizáciou.

Každý vlastník nehnuteľnosti, ktorý dostal od spoločnosti SEVAK výzvu a predložil SEVAK-u (alebo na obecnom úrade) žiadosť si zrealizuje na vlastné náklady prípojku v súlade s Technickými podmienkami pripojenia podľa metodickej príručky SEVAK-u a dátum pripojenia so stavom vodomera oznámi osobne na obecnom úrade alebo mailom spoločnosti SEVAK a.s. na mailovú adresu: podatelna@sevak.sk s uvedením presnej adresy pripojenej nehnuteľnosti a kontaktných údajov.

Tento zjednodušený postup platí len pre odbočenia vybudované prostredníctvom projektu „Zásobovanie vodou, odkanalizovanie a čistenie odpadových vôd regiónu Stredné Kysuce“.

Bližšie informácie – Spoločnosť SEVAK

**Podmienky a postupy pripojenia, uzatvorenie zmluvy +421 41 707 17 11 p. Hrtúsová**